Polisiebeampte vas na rooftogteŉ 45-jarige polisiebeampte van Piet Retief in Mpumalanga is in hegtenis geneem in verband met ŉ vlaag gewapende en sakerooftogte. Kol. Leonard Hlathi, woordvoerder van die polisie, sê die sersant sal na verwagting Woensdag in die Piet Retief-landdroshof verskyn. Hy sê die polisiebeampte is Maandag in hegtenis geneem terwyl hy aan diens was. “Sy arrestasie volg op ŉ ondersoek deur die polisie na ŉ aantal gewapende en sakerooftogte aangemeld is.” Hlathi sê polisiebeampte was glo betrokke by gewapende en sakerooftogte in Piet Retief, Dirkiesdorp, Amsterdam, Mahamba en Pongola in KwaZulu-Natal. Die polisie se ondersoek duur voort.